
	OBJEKTA HIGIĒNISKAIS NOVĒRTĒJUMS

	Valmierā



	31.05.2022



	1. Objekta nosaukums: Diennakts nometne.

	2. Objekta īpašnieks: nometnes organizētājs: Jaunsardzes centrs reģ. Nr. 90009222536 Kr. Valdemāra 10/12, Rīga. Nometnes vadītājs – Sandis Kļaviņš (apliecības Nr. 056-00002), tālr. 22153249.

	3. Objekta adrese: “Lāčusils”, Alsviķu pagasts, Alūksnes novads.

	4. Novērtēšanu veica: 30.05.2022., Sabiedrības veselības departamenta Vidzemes kontroles nodaļas vides veselības analītiķe 

	5. Novērtēšanā piedalījās: nometnes vadītājs.

	6.1. Vispārīgās ziņas par objektu/ objekta raksturojums
Dokumenta sagatavošana veikta, pamatojoties uz nometnes vadītāja Sanda Kļaviņa (nometņu vadītāja apliecības Nr. 056-00002, derīga līdz 29.03.2023) pieteikumu, lai novērtētu nometnes darbības vietas gatavību nometnes darbības uzsākšanai.
Nometnes norises vieta – Militārais poligons “Lāčusils”, Alsviķu pagastā Alūksnes novadā. Nometnes dalībnieki tiks sadalīti 3 grupās. Nakšņošana paredzēta Militārā poligona “Lāčusils” kazarmās, kur ir iekārtotas atsevišķas guļamtelpas meitenēm un zēniem. Pagalmā 50 m attālumā no kazarmām  ir BIO tualetes (līgums ar SIA “Jakubini”). Militārā poligona teritorijā izvietotajā pirtī nometnes dalībniekiem pieejamas dušas.  
Dalībnieki tiks nodrošināti ar gulēšanas inventāru, dvieļiem. Pirms nometnes darbības uzsākšanas gultu matrači tiks apstrādāti ar dezinfekcijas līdzekli. Katrā aktivitātes vietā būs nodrošināti roku dezinfekcijas līdzekļi. Telpu dezinfekcijas līdzekļi tiks glabāti jauniešiem nepieejamā /slēgtā vietā. Tualetes telpu uzkopšanu veiks personāls. Ir noslēgts līgums ar medicīnas darbinieku par ārstniecisko pakalpojumu sniegšanu nometnes laikā. Nometnes telpas ir piemērotas nometnes vajadzībām un ir nepieciešamās telpu grupas. Ir iespēja vienu telpu iekārtot kā izolatoru.
Atbilstoši Inspekcijai sniegtai informācijai nometnē tiks nodrošināta iespēja epidemioloģiskās drošības pasākumu ievērošanai Codvid-19 infekcijas izplatības ierobežošanai. Apsekošanas laikā nometnes vadītājam sniegta informācija par epidemioloģiskās  drošības pasākumiem Covid-19 infekcijas izplatības ierobežošanai atbilstoši Veselības ministrijas 2022. gada 7. aprīļa Vadlīnijām  piesardzības pasākumiem bērnu nometņu organizētājiem.
Atbilstoši sniegtai informācijai Nometnes norises laikā tiks paredzēti sekojošie pretepidēmiskie pasākumi:
-	Bērnu un darbinieku veselības skrininga veikšana. 
-	Nodrošināti dezinfekcijas līdzekļi: ēdināšanas vietā, kā arī brīvai lietošanai aktivitāšu norises vietā.
-	Nometnes norises laikā vairākas reizes dienā paredzēta dezinfekcijas veikšana dezinficējot visiem pieejamu ekipējumu, kā arī dezinfekcija ēdināšanas vietā, tualetēs, dezinficējot virsmas kurām pieskaras liels personu skaits. 
-	Nodrošināta iespēja personas izolēšanai atsevišķā teltī/istabiņā, parādoties akūtas saslimšanas simptomiem, kā arī nodrošināti individuālie aizsarglīdzekļi (sejas maskas, cimdi) lietošanai saslimšanas gadījumā.
Nometnes telpas ir piemērotas nometnes vajadzībām un ir nepieciešamās telpu grupas. Ir iespēja vienu telpu iekārtot kā izolatoru. Ēdināšanu nodrošinās PVD uzraudzībā esošs uzņēmums. 
6.2. Iekštelpu virsmu apdare - telpu apdares materiāli ir atbilstoši telpu funkcijai un higiēnas prasībām; ir viegli kopjami un dezinficējami.  
6.3. Apgaismojums - visās nometnes telpās pieejams dabīgais apgaismojums. Telpu apgaismes ķermeņi ir darba kārtībā. Vizuāli vērtējot, apgaismojums pietiekošs. Apgaismojums pie ēkas ieejas nodrošināts. 
6.4. Siltumapgāde – vasaras laika periodā nav paredzēta.
6.5. Gaisa apmaiņa - dzīvojamās telpās ir dabīgā, dabīgās ventilācijas šahtas ierīkota dušas un tualetes telpās.
6.6. Ūdens apgāde – autonoma no esošā dziļurbuma. Veikta dušas telpu  ūdens testēšana uz legionella spp. (SIA “Vides audits” laboratorija testēšanas pārskats Nr. 118-12.01-22). 
6.7. Kanalizācijas sistēma – autonoma- esošās bioloģiskās attīrīšanas iekārtas.
6.8. Teritorijas labiekārtošana - teritorija labiekārtota, sakopta, iežogota. Nodrošinātas nepieciešamās funkcionālās zonas. Ir organizēta sadzīves atkritumu savākšana atbilstoši higiēnas prasībām:  atkritumus uzglabā slēgtas konstrukcijas konteineros.
6.9. Vides pieejamība - netiek vērtēts.
6.10. Riska faktoru novērtēšana un cita informācija - nodrošināti dezinfekcijas līdzekļi, roku izsmidzināmie dezinfekcijas līdzekļi. Telpas mitrā uzkopšana paredzēta divas reizes dienā, sanitārās telpas – vienu reizi 3 h, kā arī pēc vajadzības. Telpu uzkopšanu veic NBS personāls, nodrošinot atbilstošu dezinfekciju. Telpu uzkopšanas inventārs ir marķēts un nokomplektēts.

	7. SLĒDZIENS
   Militārais poligons “Lāčusils”, Alsviķu pagastā, Alūksnes novadā atbilst higiēnas prasībām.
 
Nometņu organizētājam jāseko līdz aktuālai informācijai par atļauto bērnu skaitu nometnēs un aktuālajām normatīvo aktu prasībām par bērnu nometņu darbības organizēšanu.

	1. Rekomendējamie pasākumi 
0. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.
0. Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” (turpmāk - Noteikumi Nr. 662) prasības.
0.  Noteikumu Nr. 662 4. punkts nosaka - Pakalpojumu sniedzējs vai darba devējs ievēro vispārīgās epidemioloģiskās drošības prasības, darbības formai vai nozarei noteiktās speciālās drošības prasības, kā arī attiecīgos ieteikumus epidemioloģiskās drošības prasību ieviešanai. Pakalpojumu sniedzējs vai darba devējs atbilstoši darba specifikai var noteikt papildu prasības šajos noteikumos minētajām epidemioloģiskās drošības prasībām, ja šādu prasību noteikšana ir pamatota ar darba vides drošību, pakalpojumu drošību pakalpojuma saņēmējiem vai organizācijas darbības nepārtrauktību.
0. Atbilstoši noteikumu Nr. 662  12.1 punktam, lai mazinātu Covid-19 infekcijas izplatības riskus, darba devējs var: 12.11. organizēt visu klātienē strādājošo darbinieku (amatpersonu) testēšanu (tai skaitā ar Covid-19 rutīnas skrīninga testu). Šādā gadījumā testēšanas izmaksas tiek segtas no darba devēja (nometnes organizētāja) līdzekļiem.
0. Nometņu darbības laikā ievērot Veselības ministrijas 2022. gada 7. aprīļa Vadlīnijas piesardzības pasākumiem bērnu nometņu organizētājiem vai aktuālajiem piesardzības pasākumiem, ja tādi tiks rekomendēti pēc Atzinuma saņemšanas, laikā līdz nometnes darbības uzsākšanai.
0. Sekot līdzi Slimību profilakses un kontroles centra sniegtajām rekomendācijām.  
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Nometnes laikā peldēšanās pieļaujama tikai drošās peldvietās un dienas gaismā. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.

